Roberto Ruiz Aginaga

Roberto Ruiz Aginaga (Beasain, Gipuzkoa, 1968ko otsailaren 14a) sukaldaria da. Amasako (Gipuzkoa) Hika txakolindegiko sukaldeko buru gisa lan egiten du. 1992tik 2017 arte, Tolosako Fronton jatetxeko burua izan zen.

1992an hasi zen sukaldaritzan, Martin Berasategiren ondoan. Beasaingo Odolki Kofradiako ohorezko kofrade da 2004az geroztik. Sukaldaritzako biltzar askotan parte hartzen du, hizlari gisa. Ospe handia dute haren babarrun platerek, eta hainbat sari jaso du. Bere plateretarako lehengaitzat erabili ohi ditu inguruko produktuak: Tolosako babarrunak, Beasaingo odolkiak, Ibarrako piperminak, eta abar.

Babarrunen sukaldari ez ezik, ekoizle ere bada, bere baratzea baitu Tolosan bertan. «El sello de Tolosa». Horregatik, Eusko Labelarekin Euskal Herriko babarruna ekoizten duten enpresen zerrendan ageri da.Eusko Jaurlaritzako Nekazaritza eta Arrantza Saila: Eusko Labela duen Euskal Herriko babarruna ekoizten duten enpresen zerrenda.

Pul, pul, pul Tolosako Babarruna liburua idatzi du, Tolosako babarrunarekin zerikusia duten 40 bat lagunen (sukaldariak, gastronomia adituak, sendagileak, babarrun ekoizleak...) esanak bilduta.


 Erreferentziak 

 Kanpo estekak 

 Hika txakolindegiaren webgunea.
 Iñigo Terradillosek eginiko elkarrizketa: «Babarrunen zaporea bere horretan eginda lortzen da, osagarririk gabe», Goierriko Hitza, 2006-11-12.
  Kataluniako Caldes d'Estrac herrian antolatutako Tolosako babarrunen herri janaldiari buruzko orria, herri hartako udalaren webgunean. Hainbat xehetasun azaltzen ditu Roberto Ruizen lanbide biografiaz eta jardueraz.
  Roberto Ruiz: de la huerta al plato bideoa
  Rafael Prades Rodríguez: «Pul pul pul alubia de Tolosa».

Kategoria:Beasaindarrak
Kategoria:Euskal Herriko sukaldariak
Kategoria:Euskal Herriko nekazari eta abeltzainak